पति से झगड़ा करके घर छोड़कर गई पत्नी 29 दिन बाद जब वापिस लौटी तो उसकी चीख निकल गई. घर में लटका पति का शव कंकाल में बदल चुका था. गंभीर और जांच का विषय यह है कि जब पति का शव घर के भीतर लटका मिला तो फिर, घर के बाहर मौजूद दरवाजे पर ताला किसने लगा दिया होगा?
यूपी के कानपुर में एक शख्स की लाश 29 दिनों तक फंदे से झूलती रही. इतने दिन में लाश कंकाल में तब्दील हो गई. पति से नाराज होकर घर छोड़कर जा चुकी पत्नी महीने भर बाद जब वापिस लौटी, तो फंदे से झूलते पति के कंकाल को देखकर बेहोश हो गई. घटना कानपुर के बिल्हौर इलाके में सूनसान स्थान पर मौजूद एक मकान में घटी. इस इलाके में चूंकि आमजन का आना-जाना न के बराबर होता है. इसलिए किसी को घर के भीतर 29 दिन तक फंदे पर लटकी लाश के, कंकाल में तब्दील होते रहने की भी भनक नहीं लगी. फिलहाल घटना की जांच करने पहुंची पुलिस ने शव को कब्जे में लेकर पोस्टमॉर्टम के लिए भिजवा दिया है.
घटना की जांच में जुटी पुलिस सबसे पहले यह जानने में जुटी है कि जब, युवक की लाश अंदर लटकी थी. उसने सुसाइड किया है तो फिर, उसके घर के बाहर दरवाजे में ताला कैसे और किसने डाल दिया? कानपुर के अरौल थाने की पुलिस मामले की तफ्तीश में जुटी है. जिस गांव में घटना घटी उसका नाम गिलवट अमीनाबाद है. मृत शख्स का नाम सुदामा शर्मा (30) पता चला है. सुदामा, पत्नी कीर्ति और दो बच्चों के साथ इस मकान में रहता था. पुलिस के मुताबिक सुदामा का पिता और दो अन्य भाइयों से बंटवारा हो चुका है. जिस मकान में यह परिवार रह रहा था वो भी गांव की आबादी से बाहर है. इसलिए सुदामा के घर रिश्तेदारों-परिचितों का आना-जाना भी कम ही था. पुलिस पूछताछ में पत्नी कीर्ति ने बताया है कि, 18 दिसंबर 2022 को उसका पति सुदामा के साथ झगड़ा हो गया था.
उसके बाद वो बच्चों के साथ अपनी ननद के उत्तरीपुरा स्थित घर चली गई थी. 21 दिसंबर तक पति-पत्नी की मोबाइल पर बात भी होती रही. उसके बाद दोनो की बातचीत मोबाइल पर भी बंद हो गई. पुलिस इस बात की भी तफ्तीश कर रही है कि अगर, सुदामा ने फांसी लगाकर आत्महत्या की तो फिर ऐसे में, उसके मकान के बाहर ताला किसने और कैसे बंद किया होगा? क्योंकि घटना के बाद पुलिस को मकान के बाहर ताला लटका मिला है. हालांकि पत्नी ने पुलिस को बताया है कि, उसके घर के दरवाजे में ऐसा सिस्टम है कि अंदर से भी कोई बाहर ताला लगा सकता है. इन तथ्यों की पुष्टि भी करने में पुलिस जुटी है.
थाना प्रभारी अरुण कुमार ने मीडिया को बताया है कि, देखने से शव एक महीना पुराना लगता है. फंदे पर लटका शव कंकाल में तब्दील हो चुका है. शव को सबसे पहले घर पहुंची पत्नी कीर्ति ने ही देखा. पुलिस के मुताबिक, प्रथम दृष्टया मामला आत्महत्या का ही प्रतीत होता है. घटना से पूर्व चूंकि पति-पत्नी के बीच झगड़ा हो चुका था. पत्नी भी घर छोड़कर बच्चों को लेकर घर से बाहर जा चुकी थी. उसके बाद क्या क्या हुआ? युवक सुदामा को उसके संदिग्ध सुसाइड से पहले किन लोगों ने आखिरी बार देखा? इस नजरिए से भी जांच की जा रही है. साथ ही पुलिस आंख मूंदकर पत्नी के बयानों पर फिलहाल विश्वास करने को राजी नहीं है.
उधर पुलिस ने गांव वालों और सुदामा के परिवार वालों से पूछताछ की है. तो गांव वालों से तो कोई खास जानकारी नहीं मिली. हां, परिवार वालों ने जरूर बताया कि छोटी छोटी बातों को लेकर पति-पत्नी के बीच अक्सर नोंकझोंक हो जाया करती थी. मगर इस हद की नोंकझोंक परिवार में कभी किसी ने होती नहीं देखी, जिसके चलते सुदामा आत्महत्या जैसा घातक कदम उठा सकता हो. थाना पुलिस के मुताबिक शव को पंचनामा भरकर पोस्टमॉर्टम के लिए भेज दिया गया है. कोशिश यह पता लगाने की है कि कहीं, सुदामा के शरीर में शराब या कोई जहर न मौजूद रहा हो.

पति से झगड़ा करके घर छोड़कर गई पत्नी उनतीस दिन बाद जब वापिस लौटी तो उसकी चीख निकल गई. घर में लटका पति का शव कंकाल में बदल चुका था. गंभीर और जांच का विषय यह है कि जब पति का शव घर के भीतर लटका मिला तो फिर, घर के बाहर मौजूद दरवाजे पर ताला किसने लगा दिया होगा? यूपी के कानपुर में एक शख्स की लाश उनतीस दिनों तक फंदे से झूलती रही. इतने दिन में लाश कंकाल में तब्दील हो गई. पति से नाराज होकर घर छोड़कर जा चुकी पत्नी महीने भर बाद जब वापिस लौटी, तो फंदे से झूलते पति के कंकाल को देखकर बेहोश हो गई. घटना कानपुर के बिल्हौर इलाके में सूनसान स्थान पर मौजूद एक मकान में घटी. इस इलाके में चूंकि आमजन का आना-जाना न के बराबर होता है. इसलिए किसी को घर के भीतर उनतीस दिन तक फंदे पर लटकी लाश के, कंकाल में तब्दील होते रहने की भी भनक नहीं लगी. फिलहाल घटना की जांच करने पहुंची पुलिस ने शव को कब्जे में लेकर पोस्टमॉर्टम के लिए भिजवा दिया है. घटना की जांच में जुटी पुलिस सबसे पहले यह जानने में जुटी है कि जब, युवक की लाश अंदर लटकी थी. उसने सुसाइड किया है तो फिर, उसके घर के बाहर दरवाजे में ताला कैसे और किसने डाल दिया? कानपुर के अरौल थाने की पुलिस मामले की तफ्तीश में जुटी है. जिस गांव में घटना घटी उसका नाम गिलवट अमीनाबाद है. मृत शख्स का नाम सुदामा शर्मा पता चला है. सुदामा, पत्नी कीर्ति और दो बच्चों के साथ इस मकान में रहता था. पुलिस के मुताबिक सुदामा का पिता और दो अन्य भाइयों से बंटवारा हो चुका है. जिस मकान में यह परिवार रह रहा था वो भी गांव की आबादी से बाहर है. इसलिए सुदामा के घर रिश्तेदारों-परिचितों का आना-जाना भी कम ही था. पुलिस पूछताछ में पत्नी कीर्ति ने बताया है कि, अट्ठारह दिसंबर दो हज़ार बाईस को उसका पति सुदामा के साथ झगड़ा हो गया था. उसके बाद वो बच्चों के साथ अपनी ननद के उत्तरीपुरा स्थित घर चली गई थी. इक्कीस दिसंबर तक पति-पत्नी की मोबाइल पर बात भी होती रही. उसके बाद दोनो की बातचीत मोबाइल पर भी बंद हो गई. पुलिस इस बात की भी तफ्तीश कर रही है कि अगर, सुदामा ने फांसी लगाकर आत्महत्या की तो फिर ऐसे में, उसके मकान के बाहर ताला किसने और कैसे बंद किया होगा? क्योंकि घटना के बाद पुलिस को मकान के बाहर ताला लटका मिला है. हालांकि पत्नी ने पुलिस को बताया है कि, उसके घर के दरवाजे में ऐसा सिस्टम है कि अंदर से भी कोई बाहर ताला लगा सकता है. इन तथ्यों की पुष्टि भी करने में पुलिस जुटी है. थाना प्रभारी अरुण कुमार ने मीडिया को बताया है कि, देखने से शव एक महीना पुराना लगता है. फंदे पर लटका शव कंकाल में तब्दील हो चुका है. शव को सबसे पहले घर पहुंची पत्नी कीर्ति ने ही देखा. पुलिस के मुताबिक, प्रथम दृष्टया मामला आत्महत्या का ही प्रतीत होता है. घटना से पूर्व चूंकि पति-पत्नी के बीच झगड़ा हो चुका था. पत्नी भी घर छोड़कर बच्चों को लेकर घर से बाहर जा चुकी थी. उसके बाद क्या क्या हुआ? युवक सुदामा को उसके संदिग्ध सुसाइड से पहले किन लोगों ने आखिरी बार देखा? इस नजरिए से भी जांच की जा रही है. साथ ही पुलिस आंख मूंदकर पत्नी के बयानों पर फिलहाल विश्वास करने को राजी नहीं है. उधर पुलिस ने गांव वालों और सुदामा के परिवार वालों से पूछताछ की है. तो गांव वालों से तो कोई खास जानकारी नहीं मिली. हां, परिवार वालों ने जरूर बताया कि छोटी छोटी बातों को लेकर पति-पत्नी के बीच अक्सर नोंकझोंक हो जाया करती थी. मगर इस हद की नोंकझोंक परिवार में कभी किसी ने होती नहीं देखी, जिसके चलते सुदामा आत्महत्या जैसा घातक कदम उठा सकता हो. थाना पुलिस के मुताबिक शव को पंचनामा भरकर पोस्टमॉर्टम के लिए भेज दिया गया है. कोशिश यह पता लगाने की है कि कहीं, सुदामा के शरीर में शराब या कोई जहर न मौजूद रहा हो.